
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 235 

11 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προκήρυξη της θέσης του Διευθύνοντος Συμβούλου 

της Ελληνικής Βιομηχανίας Όπλων (ΕΒΟ ΑΕ). 1 

Χορήγηση άδειας στο μόνιμο στρατιωτικό και εν γένει 

πολιτικό προσωπικό των Ενόπλων Δυνάμεων. 2 

Αποδοχή χρέους της ΠΥΡ-ΚΑΛ προς το I. Κ. Α. 3 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων, για κάλυψη δα¬ 
νείου της σε συνάλλαγμα ποσού 73.000.000 ΟΕΜ 
στην «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε.... 4 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων, για κάλυψη δα¬ 
νείου της σε συνάλλαγμα ποσού 27.000.000 ϋΕΜ 
στην «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε.... 5 

Ορισμός μελών Επιτροπής Δημοσίων Κτημάτων (άρθ. 

98 του Π.Δ. 284/88) στη Νομαρχία Ζακύνθου. 6 

Αναστολή της εφαρμογής της παραγρ. 13 της Κ1- 

403/1997 απόφασης. 7 

Συγκρότηση του Διοικητικού Συμβουλίου της «ΔΗ¬ 
ΜΟΣΙΑΣ ΕΠΙΧΕΙΡΗΣΗΣ ΠΟΛΕΟΔΟΜΙΑΣ ΚΑΙ 

ΣΤΕΓΑΣΗΣ ΔΕΠΟΣΑ.Ε.». 8 

Παράταση προθεσμίας υποβολής αιτήσεων από τους 
σεισμόπληκτους της 26ης Ιουλίου 1996 στην Επαρ¬ 
χία Κόνιτσας του Νομού Ιωαννίνων. 9 

Καθορισμός του ύψους των τελών που προβλέπονται 
στο άρθρο 48 του Ν. 2519/97. 10 

Αριθ. Φ. 400/3/200013 (1) 

Προκήρυξη της θέσης του Διευθύνοντος Συμβούλου της 
Ελληνικής Βιομηχανίας Όπλων (ΕΒΟ ΑΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Α. Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.1985). 


2. Του Ν. 2292/1995 «Οργάνωση και λειτουργία Υπουρ¬ 
γείου Εθνικής Άμυνας, διοίκηση και έλεγχοςτων Ενόπλων 
Δυνάμεων και άλλες διατάξεις» {ΦΕΚ 35/Α/15.2.1995). 

3. Του άρθρου 22του Ν. 2362/1995 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ 247/Α/27.11.1995). 

4. Των άρθρων 6 και 7 του Ν. 2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις» (ΦΕΚ 135/Α/25.6.1996). 

5. Του Ν. 2469/1997 «Περιορισμός και βελτίωση της α- 
ποτελεσματικότητας των κρατικών δαπανών και άλλες 
διατάξεις» (ΦΕΚ 38/Α/14.3.1997). 

6. Του Π.Δ. 514/1997 «Περί επεκτάσεως των διατάξεων 
του Ν. 43/1975 και επίτης ιδρυθησόμενης Ελληνικής Βιο¬ 
μηχανίας Όπλων ΕΒΟ» (ΦΕΚ 165/Α/14.6.1993). 

7. Του Π.Δ. 138/1993 «Οργανισμός του Υπουργείου Ε¬ 
θνικής Οικονομίας» (ΦΕΚ 55/Α/14.4.1993). 

8. Του Π.Δ, 438/1995 «Γενική Διεύθυνση Εξοπλισμών 
του Υπουργείου Εθνικής Άμυνας» (ΦΕΚ 254/Α/ 
11.12.1995). 

9. Του Π.Δ. 1/31.12.1997 «Σύσταση Γενικής Διεύθυνσης 
Δημοσίων Επιχειρήσεων και Οργανισμών (ΔΕΚΟ) στο Υ¬ 
πουργείο Εθνικής Οικονομίας» (ΦΕΚ 13/Α/19.1.1998). 

Β. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της ΕΒΟ ΑΕ οικονομικού έτους 1998, το ύψος της οποίας 
δεν μπορεί να καθορισθεί σε αυτό το στάδιο, αποφασί¬ 
ζουμε: 

Προκηρύσσουμε τη θέση του Διευθύνοντος Συμβούλου 
της Ανωνύμου Εταιρείας «Ελληνική Βιομηχανία Όπλων 
(ΕΒΟ ΑΕ)» με τους ακόλουθους όρους και προϋποθέσεις: 

1. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών, είναι μέλος του Διοικητικού 
Συμβουλίου της ΕΒΟ ΑΕ και η ιδιότητά του δεν είναι α¬ 
συμβίβαστη με την ιδιότητα του Προέδρου του Δ.Σ. 

2. Τα ελάχιστα απαιτούμενα προσόντα για την κατάλη¬ 
ψη της παραπάνω θέσης είναι τα εξής: 

- Πτυχίο Ανωτάτου Εκπαιδευτικού Ιδρύματος (ΑΕΙ) της 
ημεδαπής ή ισότιμο της αλλοδαπής. 

- Πενταετής εμπειρία σε θέση σημαντικής ευθύνης και 
απαιτήσεων στο δημόσιο ή ιδιωτικό τομέα. 

-- Άριστη γνώση της Ελληνικής και μίας τουλάχιστον 
γλώσσας κράτους μέλους της ΕΕ, κατά προτίμηση της 
Αγγλικής. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αιτήσεις, λεπτομερή βιογραφικά σημειώματα, τίτλοι 
σπουδών και λοιπά σχετικά δικαιολογητικά υποβάλλονται 
στη Γενική Διεύθυνση Εξοπλισμών του Υπουργείου Εθνι¬ 
κής Αμυνας, εντός είκοσι (20) ημερών από τελευταία δη¬ 
μοσίευση παρούσας και μέχρι ώρα 13:00. 

Η διαδικασία επιλογής ανατίθεται στους Υπουργούς Ε¬ 
θνικής Άμυνας και Εθνικής Οικονομίας, ύστερα από ανά¬ 
θεση του έργου της υποβοήθησης της αξιολόγησης των 
υποψηφίων σε εξειδικευμένο σύμβουλο που θα οριστεί α¬ 
πό τους δύο ως άνω Υπουργούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1998 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ. 400/39/5521 Σχ, 149 (2) 

Χορήγηση άδειας στο μόνιμο στρατιωτικό και εν γένει 
πολιτικό προσωπικό των Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α. Το άρθρο ΙΟτου Ν . 1911/90 «Εισαγωγή γυναικών στις 
ανώτατες στρατιωτικές σχολές, ρύθμιση στρατολογικών 
θεμάτων και άλλες διατάξεις», 
β. Το άρθρο 5 του Ν. 2292/95 «Οργάνωση και λειτουρ¬ 
γία Υπουργείου Εθνικής Άμυνας, Διοίκηση και Έλεγχος 
των Ενόπλων Δυνάμεων και άλλες διατάξεις». 

γ. Σχετικές εισηγήσεις των Διευθύνσεων Υγειονομικού 
ΓΕΣ, ΓΕΝ και ΓΕΑ. 

δ. Την Φ. 400/103/55.103/Σ. 346/28.5.97/Απ. ΥΕΘΑ. 
ε. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη επιβάρυνση σε βάρος 
του Κρατικού Προϋπολογισμού. 

στ. Την υπ' αρ. 8 απόφαση της 137ης Ολομέλειας 
ΚΕΣΥ/22.1.98, αποφασίζουμε: 

Άρθρο 1 

1. Ηκατάτηνπαρ. 1 του άρθρου ΙΟτου Ν. 1911/90 άδεια 
μπορεί να χορηγείται στο μόνιμο στρατιωτικό προσωπικό 
καθώς και στο εν γένει πολιτικό προσωπικό του κατά το 
άρθρο 1 παρ. 6 του Ν. 1256/82 εάν τα τέκνα αυτών πά¬ 
σχουν από άλλα νοσήματα που χρήζουν ειδικής νοσοκο¬ 
μειακής και ιατρικής αγωγής. 

Άρθρο 2 

2. Τα νοσήματα που πρέπει να λαμβάνονται υπόψη και 
με βάση τα οποία χορηγείται η άδεια καθορίζονται τα α¬ 
κόλουθα: 

α. Χρωμοσωμικές ανωμαλίες, πουπροκαλούν μόνιμη α¬ 
ναπηρία (Σύνδρομο ΘΟννΝ και εν γένει διανοητικές καθυ¬ 
στερήσεις). 

β. Γ ενετικά μετά βολικά νοσήματα, που προκαλούν μόνι¬ 
μη αναπηρία. (Διαταραχές ανάπτυξης - θρέψης). 

γ. Συγγενείς ανωμαλίες που προκαλούν μόνιμη αναπη¬ 
ρία. 

δ. Χρόνια νοσήματα τα οποία απαιτούν νοσοκομειακή α¬ 
ντιμετώπιση και ειδική φροντίδα. 

(1) Χρόνια αναπνευστικά προβλήματα. 


(2) Χρόνια νοσήματα του νευρικού συστήματος (Κατά 
πλάκας σκλήρυνση - Εγκεφαλική παράλυση). 

(3) Χρόνια ενδοκρινολογικάπροβλήματα (Νεανικός δια¬ 
βήτης που απαιτεί νοσηλεία). 

(4) Καρδιοπάθειες. 

(5) Χρόνια νοσήματα του μυοσκελετικού συστήματος. 

(6) Χρόνιες ψυχικές διαταραχές (Ψυχώσεις. Αυτισμός 
κ.λπ.). 

(7) Χρόνια νοσήματα πεπτικού (κοιλιοκάκη, νόσος 
ΟΠΟΗΝ, χρόνιες ηπατοπάθειες κ.λπ.). 

(8) Επίκτητα νοσήματα που προκαλούν μόνιμη αναπη¬ 
ρία. 

(9) Ατυχήματα που εγκαταλείπουν μόνιμη αναπηρία. 

(10) Νοσήματα ή ατυχήματα που προκαλούν πρόσκαι¬ 
ρη αναπηρία και μέχρι την πλήρη αποκατάστασή της. 

Άρθρο 3 

3. Οι προϋποθέσεις και οι λοιπές λεπτομερείς καθορί¬ 
ζονται στις διατάξεις της Φ. 400/103/55 103/Σ. 
346/28,5.97/Απ. ΥΕΘΑ (ΦΕΚ 494/13.6.97τ.Β'). 

Άρθρο 4 

5. Ισχύς της παρούσης από τη δημοσίευσή της στην Ε¬ 
φημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΓΕΙΑΣ ΚΑΙ ΠΡΟΝΟΙΑΣ 

Α.-Α. ΤΣΟΧΑΤΖΟΠΟΥΛΟΣ ΚΩΣΤΑΣ ΓΕΙΤΟΝΑΣ 

-♦—:— 

Αριθ. 2013873/1259/0020 (3) 

Αποδοχή χρέους της ΠΥΡ-ΚΑΛπροςτο Ι.Κ.Α. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 26 του Ν. 2439/96 που α¬ 
φορούν την ανάληψη από το Δημόσιο των πάσης φύσεως 
ληξιπρόθεσμων υποχρεώσεων της ΠΥΡ-ΚΑΛ προς το 
Ι.Κ.Α, και τους λοιπούς ασφαλιστικούς οργανισμούς που 
οφείλονται μέχρι 31.12.1996. 

2. Την ανάγκη εξόφλησης των ληξιπρόθεσμων υποχρε- 
ώσεωντης ΠΥΡ-ΚΑΛπροςτο Ι.Κ.Α. 

3. Την κοινή απόφαση του Πρωθυπουργού και Υπουρ¬ 
γού Οικονομικών με αριθ. πρωτ. 1107147/1239/0006Α/ 
4.10.96 (ΦΕΚ 922/96) «περί ανάθεσης αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

4. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη του Κρατικού 
Προϋπολογισμού, προκαλείται όμως ετήσια δαπάνη σε 
βάρος της ΔΕΚΑ Α.Ε. το ύψος της οποίας εκτιμάται σε 3 
δισ. δρχ. περίπου, αποφασίζουμε· 

Οι πάσης φύσεως ληξιπρόθεσμες υποχρεώσεις της 
ΠΥΡ-ΚΑΛ προς το Ι.Κ.Α. που οφείλονται μέχρι την 
31.12.1996 αναλαμβάνονται από το Δημόσιο και θα κατα¬ 
βληθούν μέχρι τέλος Φεβρουάριου 1998 στο Ι.Κ.Α. μέσω 
του λογαριασμού 234339/0 της ΔΕΚΑ 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ, ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Μ, ΠΑΠΑΪΩΑΝΝΟΥ 
-♦- 

Αριθ. 2008902/1218/0025 ( 4 ) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων, για κάλυψη δανείου 
της σε συνάλλαγμα ποσού 73.000.000 ϋΕΜ στην «ΔΙΕ¬ 
ΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 {ΦΕΚ 143/Α/ 

12.7.95) και του άρθρου 5 του Ν. 2432/96 (ΦΕΚ 180 !Ν 

12.8.96) . 

2. Τις διατάξεις της σύμβασης ανάπτυξηςτου Νέου Διε¬ 
θνούς Αεροδρομίου της Αθήνας στα Σπάτα, ίδρυση της Ε¬ 
ταιρείας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» έ¬ 
γκριση περιβαλλοντικών λόγων και άλλες διατάξεις» που 
υπογράφηκε στις 31.7.95 και κυρώθηκε με το Ν. 2338/95. 

3. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 {Συνεδρίαση αριθ 110/27.2.98) με 
την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της Εγγύησης του 
Ελληνικού Δημοσίου. 

4. Την αριθ. 22/29.1.98 απόφαση του Δ.Σ. της «ΔΙΕ¬ 
ΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» με την οποία ε- 
γκρίνεται η δανειοδότηση αυτής. 

5. Το από 5.2.98 έγγραφο της «ΔΙΕΘΝΗΣ ΑΕΡΟΛΙΜΕ¬ 
ΝΑΣ ΑΘΗΝΩΝ Α.Ε.». 

6. Την αρ. 1107147/1239/0066 Α'/4.10.96 (Β' 922/ 

7.10.96) απόφαση του Πρωθυπουργού και του Υπουργού 
Οικονομικών «ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασίζου¬ 
με: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για τη μεταξύ αυτής και 
της «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» σύναψη 
δανείου σε συνάλλαγμα εβδομήντα τριών εκατομμυρίων 
μάρκων (73.000.000) ΟΕΜ. 

Με την εγγύηση αυτή, αναλαμβάνουμε την υποχρέωση 
να καλύψαυμετις υποχρεώσεις της «ΔΙΕΘΝΗΣ ΑΕΡΟΛΙ¬ 
ΜΕΝΑΣ ΑΘΗΝΩΝ Α.Ε.» που απορρέουν από τη σύμβαση 
εγγύησης που έχει υπογράφει απευθείας μεταξύ του Ελ¬ 
ληνικού Δημοσίου και της ανωτέρω δανείστριας Τράπε¬ 
ζας. 

Η Ευρωπαϊκή Τράπεζα Επενδύσεων παρακαλείται να 
μας στείλει θεωρημένο αντίγραφο της σύμβασης του δα¬ 
νείου. 

Η «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε », παρακα- 
λείται για την εμπρόθεσμη εξόφληση του εν λόγω δανεί¬ 
ου. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του η οποία θα υπολογίζεται και 
θα αποδίδεται σ* αυτό απάτην «ΔΙΕΘΝΗΣ ΑΕΡΟΛΙΜΕΝΑΣ 


ΑΘΗΝΩΝ Α.Ε.», σύμφωνα μετά οριζόμενα στο έγγραφό 
μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2008903/1217/0025 ( 5 ) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων, για κάλυψη δανείου 
της σε συνάλλαγμα ποσού 27,000.000 ΩΕΜ στην «ΔΙΕ- 
ΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 (ΦΕΚ 143/Α/ 

12.7.95) και του άρθρου 5 του Ν. 2432/96 (ΦΕΚ 180/Α/ 

12.8.96) , 

2. Τις διατάξεις της σύμβασης ανάπτυξης του Νέου 
Διεθνούς Αεροδρομίου της Αθήνας στα Σπάτα, ίδρυση 
της Εταιρείας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» 
έγκριση περιβαλλοντικών λόγων και άλλες διατάξεις» που 
υπογράφηκε στις 31.7.95 και κυρώθηκε με το Ν. 2338/95. 

3. Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 110/27.2.98) με 
την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της Εγγύησης του 
Ελληνικού Δημοσίου. 

4. Την αριθ. 22/29.1.98 απόφαση του Δ.Σ. της «ΔΙΕ¬ 
ΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» με την οποία ε- 
γκρίνεται η δανειοδότηση αυτής. 

5. Το από 5.2.98 έγγραφο της «ΔΙΕΘΝΗΣ ΑΕΡΟΛΙΜΕ¬ 
ΝΑΣ ΑΘΗΝΩΝ Α.Ε.». 

6. Την αρ. 1107147/1239/0066 Α'/4.10.96 (Β' 922/ 

7.10.96) απόφασητου Πρωθυπουργού και του Υπουργού 
Οικονομικών «ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασίζου 
με: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για τη μεταξύ αυτής και 
της «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» σύναψη 
δανείου σε συνάλλαγμα είκοσι επτά εκατομμυρίων μάρ¬ 
κων (27.000.000) ΩΕΜ. 

Με την εγγύηση αυτή, αναλαμβάνουμε την υποχρέωση 
να καλύψουμε τις υποχρεώσεις της «ΔΙΕΘΝΗΣ ΑΕΡΟΛΙ¬ 
ΜΕΝΑΣ ΑΘΗΝΩΝ Α.Ε.»που απορρέουν απάτη σύμβαση 
εγγύησης που έχει υπογράφει απευθείας μεταξύ του Ελ¬ 
ληνικού Δημοσίου και της ανωτέρω δανείστριας Τράπε¬ 
ζας. 

Η Ευρωπαϊκή Τράπεζα Επενδύσεων παρακαλείται να 
μας στείλει θεωρημένο αντίγραφο της σύμβασης του δα¬ 
νείου. 

Η «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.», παρακα- 
λείται για την εμπρόθεσμη εξόφληση του εν λόγω δανεί¬ 
ου. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του η οποία θα υπολογίζεται και 
θα αποδίδεται σ’ αυτό απάτην «ΔΙΕΘΝΗΣ ΑΕΡΟΛΙΜΕΝΑΣ 
ΑΘΗΝΩΝ Α.Ε,», σύμφωνα με τα οριζόμενα στο έγγραφό 
μας 2009593/1391/7.2.96. 



2318 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 1998 

Ο ΥΦΥ1ΙΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 1 026311/671/0006Α (6) 

Ορισμός μελών Επιτροπής Δημοσίων Κτημάτων (άρθ, 98 
του Π.Δ. 284/88) στη Νομαρχία Ζακύνθου. 

Ο ΓΕΝΙΚΟΣ ΔΙΕΥΘΥΝΤΗΣ ΔΗΜΟΣΙΑΣ ΠΕΡΙΟΥΣΙΑΣ ΚΑΙ 
ΕΘΝΙΚΩΝ ΚΛΗΡΟΔΟΤΗΜΑΤΩΝ 

Εχοντας υπόψη: 

1. Τις διατάξεις: 

α) Των άρθρων 89 και 98του Π,Δ. 284/88 «Οργανισμός 
του Υπουργείου Οικονομικών» (ΦΕΚ 128Α), όπως τροπο¬ 
ποιήθηκε και ισχύει, του Π.Δ. 551/88 «Οργανισμός Νομαρ¬ 
χιών- Οργάνωση Οικονομικών Υπηρεσιών» (ΦΕΚ 259Α). 

β) Του Ν. 2218/1994 (ΦΕΚ 9ζ>/Α'), όπως τροποποιήθηκε 
και ισχύει με τις οποίες συστήθηκαν οι Νομαρχιακές Αυ¬ 
τοδιοικήσεις και καταργήθηκαν ορισμένες δημόσιες πο¬ 
λιτικές υπηρεσίες που συγκροτούσαν τη Νομαρχία, ενώ 
οι λοιπές υπηρεσίες (στις οποίες περιλαμβάνονται και οι 
Υπηρεσίες του Υπουργείου Οικονομικών) υπήχθησαν 
στην Περιφερειακή Διοίκηση του Νομού ή Νομαρχίας που 
συστήθηκαν με τις διατάξεις αυτές. 

γ) Του Ν. 2503/97 (ΦΕΚ 107/Α'), μετις οποίες έγινε η ορ¬ 
γάνωση της Περιφέρειας ως ενιαίας αποκεντρωμένης μο¬ 
νάδας διοίκησης του Κράτους (με υπηρεσίες της στην έ¬ 
δρα της Περιφέρειας και στους Νομούς και κατά τόπον 
αρμοδιότητα την Περιφέρεια και το Νομό, αντίστοιχα), 
καταργουμένων των Περιφερειακών Διοικήσεων των Νο¬ 
μών και Νομαρχιών. 

δ) Του άρθ. 5 του Ν. 2388/96 (ΦΕΚ 43Α), με τις οποίες 
ρυθμίστηκαν ορισμένα θέματα συγκρότησης των συλλο¬ 
γικών οργάνων του Υπουργείου Οικονομικών που εδρεύ¬ 
ουν στις Νομαρχίες, στη σύνθεση των οποίων προβλέπε- 
ται η συμμετοχή εκπροσώπων ορισμένων Υπηρεσιών της 
τέως Νομαρχίας, που υπήχθησαν στη Νομαρχιακή Αυτο¬ 
διοίκηση. 

2. Την αριθμ. 697/20.11,95 Γνωμοδότηση του Ν.Σ.Κ. 
(Τμήμα Δ) με την οποία διευκρινίσθηκαν ορισμένα θέμα¬ 
τα, ως προς τη διατήρηση, συγκρότηση και λειτουργία 
των συλλογικών οργάνων του Υπουργείου Οικονομικών 
που εδρεύουν στις Νομαρχίες, μετά την έναρξη λειτουρ¬ 
γίας των Νομαρχιακών Αυτοδιοικήσεων. 

3. Την αριθμ. 3721/1978 απόφαση του ΣΤΕ, σύμφωνα με 
την οποία, όταν στη συγκρότηση συλλογικού οργάνου 
προβλέπεται η συμμετοχή ως μέλους βχ οΚίοίο υπαλλή¬ 
λου ορισμένης Υπηρεσίας, η οποία δεν προβλέπεται πλέ¬ 
ον από τον οργανισμό του οικείου Υπουργείου, νομίμως 
διορίζεται στη θέση αυτού, υπάλληλος άλλης υπηρεσίας 
του ιδίου Υπουργείου που έχει ανάλογες αρμοδιότητες. 

4 Την αριθμ. 87/27,4.95 απόφαση του Ν.Σ. της Νομαρ¬ 
χιακής Αυτοδιοίκησης Ζακύνθου, με την οποία καθορίζε¬ 
ται ο Οργανισμός Εσωτερικής Οργάνωσης και Λειτουρ¬ 
γίας των υπηρεσιών αυτής (Β' 433). 

5. Το αριθμ. 108/5.2.98 έγγραφο της Κτηματικής Υπη¬ 
ρεσίας Ζακύνθου. 

6. Την αριθμ. 1087903/1481/Β' 0006/28.8.97 (ΠΟΑ. 
1233) απόφαση του Υπουργού Οικονομικών (ΦΕΚ 779Β'), 


«Μεταβίβαση αρμοδιοτήτων του Υπουργού Οικονομικών 
στους Προϊσταμένους των Περιφερειακών Υπηρεσιών 
του Υπουργείου Οικονομικών, πλην Γ.Λ.Κ. και Γ.Χ.Κ.», α¬ 
ποφασίζουμε: 

1. Ορίζουμε μέλη της Επιτροπής Δημοσίιον Κτημάτων 
Νομαρχίας Ζακύνθου τους εξής: 

α) Τον Πρόεδρο Πρωτοδικών Ζακύνθου, ως πρόεδρο, 
αναπληρούμενο από το νόμιμο αναπληρωτή του. 

β) Τον Προϊστάμενο της Διεύθυνσης Τοπικής Αυτοδιοί¬ 
κησης και Διοίκησης της Περιφέρειας Ιονίων Νήσων, που 
λειτουργεί στο νομό Ζακύνθου (άρθ. 7, παρ. 1, του Ν, 
2503/97) με αναπληρωτή το νόμιμο αναπληρωτή του, στη 
θέση του Προϊσταμένου της Υπηρεσίας του Υπουργείου 
Εσωτερικών στην Περιφερειακή Διοίκηση Νομαρχίας Ζα¬ 
κύνθου. που καταργήθηκε. 

γ) Τον Π ροιστάμενο του Τμήματος Τεχνικής Υπη ρεσίας 
Δήμων και Κοινοτήτων της Δ/νσης Τοπικής Αυτοδιοίκη¬ 
σης και Διοίκησης της Περιφέρειας Ιονίων Νήσων (άρθ, 7 
παρ. 1, του Ν. 2503/97), που έχει τοπική αρμοδιότητα και 
έδρα στο νομό Ζακύνθου, με αναπληρωτή τσ νόμιμο ανα¬ 
πληρωτή του, στη θέση του Προϊσταμένου της Δ/νσης Τε¬ 
χνικών Υπηρεσιών της Νομαρχίας Ζακύνθου, που καταρ 
γήθηκε, προκειμένου για θέματα, που αφορούν σε αστικά 
κτήματα και για θέματα στένασης δημοσίων υπηρεσιών ή 
τον Προϊστάμενο της Δ/νσης Αγροτικής Ανάπτυξης της 
Νομαρχιακής Αυτοδιοίκησης Ζακύνθου με αναπληρωτή 
το νόμιμο αναπληρωτή του, στη θέση του Προϊσταμένου 
της Δ/νσης Γεωργίας της Νομαρχίας, που καταργήθηκε 
προκειμένου για θέματα, που αφορούν σε αγοοτικά κτή¬ 
ματα. 

2. Στην Επιτροπή αυτή μετέχει επίσης χωρίς ψήφο ο 
Προϊστάμενος της Κτηματικής Υπηρεσίας Ζακύνθου, ο ο¬ 
ποίος εισηγείταιτα θέματατης ημερήσιας διάταξης, με α 
ναπληρωτή το νόμιμο αναπληρωτή του. 

3. Η θητεία της Επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 1998 

Ο Γενικός Διευθυντής 
ΠΑΝ. ΠΙΛΑΤΗΣ 

-♦- 

Αριθ. ΚΙ-452 (7) 

Αναστολή της εφαρμογής της παραγρ. Ι3της Κ1- 
403/1997 απόφασης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/1985), όπως τροποποιήθηκε με το άρ¬ 
θρο 27 του Ν. 2081/1992 (ΦΕΚ 154/Α/1992). 

2. Του Π,Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1996). 

3. Του Π,Δ. 397/1988 «Οργανισμός του Υπουργείου Ε¬ 
μπορίου» (ΦΕΚ 185/Α/1988), όπως τροποποιήθηκε και ι¬ 
σχύει. 

4. Του άρθρου 92 του Ν. 2084/1992 (ΦΕΚ 165/Α/1992) 

5. Του Ν. 735/1977 «Περί ιδρύσεως Ανωνύμου Εταιρεί¬ 
ας με την επωνυμία "Διεθνής Έκθεση Θεσσαλονίκης Α¬ 
νώνυμης Εταιρεία" και άλλων τινών διατάξεων». 

6. Της με αριθμ. Κ1-1452/1994 απόφασης του Υπουρ¬ 
γού Εμπορίου «Προϋποθέσεις λειτουργίας εκθέσεων» 
(ΦΕΚ 428/Β/1994), όπως τροποποιήθηκε και συμπληρώ¬ 
θηκε με τις Κ1-403/1997 (ΦΕΚ 251/Β/1997) και Κ1- 
2499/1997 (ΦΕΚ 1156/Β/1997) όμοιες. 

7. Της με αριθμ. 114/1996 κοινής απόφασης του Πρω¬ 
θυπουργού και της Υπουργού Ανάπτυξης, σχετικά με α¬ 
νάθεση αρμοδιοτήτων στους Υφυπουργούς Ανάπτυξης 
Αννας Διαμαντοπούλου και Μιχάλη Χρυσοχοίδη (ΦΕΚ 
924/Β/1996). 

Β. Το γεγονός ότι απάτην εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού 
Γ. 1. Τα αιτήματα των ενδιαφερομένων. 

2. Το με αριθμ. 2242/1998 έγγραφο της ΗΕΙΕΧΡΟ-ΔΕΘ 
Α,Ε. 

3 . Το γεγονός της διεξαγωγής των δημοτικών και κοινο¬ 
τικών εκλογών κατά το μήνα Οκτώβριο, αποφασίζουμε: 

Αναστέλλουμε για το έτος 1998 λόγω των εκλογών της 
τοπικής αυτοδιοίκησης την εφαρμογή της παραγρ. 13 ττης 
ΚΙ -403/97 απόφασης, σύμφωνα με την οποία δεν επιτρέ¬ 
πεται η διενέργεια εκθέσεων σε όλη την Ελλάδα, τριάντα 
ημέρες πριν από την ημερομηνία έναρξης της λειτουρ¬ 
γίας της ετήσιας Διεθνούς Εκθεσης Θεσσαλονίκης κατά 
τη διάρκεια λειτουργίας αυτής και δεκαπέντε ημέρες με¬ 
τά τη ληξη της. 

Η απαγόρευση θα ισχύει μόνο γιατο διάστημα λειτουρ¬ 
γίας της Δ.Ε.Θ. και συγκεκριμένα από 5 έως 15.9.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1998 

Ο ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 
- 4 - 

Αριθ. 5739/1309 ί 8 ) 

Συγκρότηση του Διοικητικού Συμβουλίου της «ΔΗΜΟΣΙ¬ 
ΑΣ ΕΠΙΧΕΙΡΗΣΗΣ ΠΟΛΕΟΔΟΜΙΑΣ ΚΑΙ ΣΤΕΓΑΣΗΣ 
ΔΕΠΟΣ Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. 
ΕΡΓΩΝ 

Έχοντας υπόψη τις διατάξεις: 

1. Των άρθρων 6 και 7 του Ν. 2414/1996 (ΦΕΚ 135/Α) 
«Εκσυγχρονισμός των Δημοσίων Επιχειρήσεων και 
Οργανισμών και άλλες διατάξεις». 

2. Του Ν. 1558/85 «Κυβέρνηση και Κυβερνητικά 
Οργανα». 

3. Του Π.Δ/τος 158/97 (ΦΕΚ 134/Α) «Μετατροπή της 
Δημόσιας Επιχείρησης Πολεοδομίας και Στέγασης 
«ΔΕΠΟΣ» σε Ανώνυμη Εταιρεία και έγκριση του καταστα¬ 
τικού αυτής. 

4. Την αριθ. πρωτ. 38465/11752/29.12.97 απόφαση 
«Επιλογή Διευθύνοντος Συμβούλου της «ΔΕΠΟΣ Α.Ε.», α¬ 
ποφασίζουμε: 

Συγκροτείται το Διοικητικό Συμούλιο της Δημόσιας 
Επιχείρησης Πολεοδομίας και Στέγασης Ανώνυμη 
Εταιρεία (ΔΕΠΟΣ ΑΕ) ως εξής: 

1. Ως Πρόεδρος ορίζεται ο Πανταζόπουλος Στυλιανός 
του Λεωνίδα. 


2. Ως Διευθύνων Σύμβουλος ορίζεται ο Σαρρής 
Κυριάκος του Ιπποκράτους. 

3. Ως εκπρόσωποι των εργαζομένων ορίζονται οι 
Γιώργος Ζήσης - Τέγος του Στέργιου κοι Αλέξιος 
Χατζόπουλος του Αγγέλου με αναπληρωτές τους 
Δημήτριο Καραμήτσοτου Ιωάννη και Παναγιώτη Φίλιππο 
του Σπύρου. 

4. Ως εκπρόσωποι των μετόχων ορίζονται οι: 
Θεοδοσόπουλος Παναγιώτης του Δημητρίου. 

Κατσάνου Κυριακή του Ιωάννου. 

Αρμόνη Αθανασία του Νικολάου. 

Καπελώνης Κωνσταντίνος του Εμμανουήλ, 

Γροζόπουλος Νικόλαος του Γεωργίου. 

Μάλλιος Κωνσταντίνος του Θωμά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1998 

ΟΙ ΥΓΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΟΝ ΚΑΙ ΔΗΜΟΣΙΟΝ Ε°Ι ΟΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

-♦- 

Αριθ. οικ,'884/ΤΠ 32.1 (9) 

Παράταση προθεσμίας υποβολής αιτήσεων απότους σει¬ 
σμόπληκτους της 26ης Ιουλίου 1996 στην Επαρχία 
Κόνιτσας του Νομού Ιωαννίνων. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκατσστάσεως ζημιών οπό τους σεισμούς του 
1978 εις περιοχήν Βορ. Ελλάδος κλπ», όπως αυτή κυρώ¬ 
θηκε, τροποποιήθηκε και συμπληρώθηκε μετους Νόμους 
867/79. 1048/80, 1133/81 και 1190/91. 

2. Την 3281/ΤΠ 32/6.8.96 (ΦΕΚ 702/Β/19.8.96) Κοινή 
Απόφαση των Υφυπουργών Εθνικής Οικονομίας και 
Περιβάλλοντος Χωροταξίας και Δημ. Έργων για την απο¬ 
κατάσταση των ζημιών από το σεισμό της 26ης Ιουλίου 
1996 στην Επαρχία Κόνιτσας του Νομού Ιωαννίνων και 
της Κοινότητας Δουμενών Ν. Αχα'ίας. 

3. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και ε- 
γράφων από τον κανόνα των τριών υπογραφών». 

5. Την Κοινή Απόφαση Δ17α/03/99/Φ. 2.2.1 /29.10.96 το υ 

Πρωθυπουργού και του Υπουργού ΠΕ.ΧΩ.Δ.Ε. «Ανάθεση 
Αρμοδιοτήτων Υπουργού ΠΕ.ΧΩ.Δ.Ε. στους Υφυπουρ¬ 
γούς ΠΕ.ΧΩ.Δ.Ε. Χρήστο Βερελή και Θεόδωρο 
Κολιοπάνο». 

6. Την Απόφαση ΥΑΣ/οικ/1772/ΤΠ 32.1/21.4.97 του 
Υφυπουργού ΠΕ.ΧΩ.Δ.Ε,. που αφορά την «Παράταση 
προθεσμίας υποβολής αιτήσεων από τους σεισμόπλη¬ 
κτους της 26ης Ιουλίου 1996 στην Επαρχία Κόνιτσας του 
Νομού Ιωαννίνων». 

7. Την Απόφαση ΥΑΣ/οικ/4021/ΤΠ 32.1/4,9.97 του 
Υφυπουργού ΠΕ.ΧΩ.Δ.Ε., που αφορά την «Παραταση 
προθεσμίας υποβολής αιτήσεων από τους σεισμόπλη- 

κτους της 26ης Ιουλίου 1996 στην Επαρχία Κόνιτσας του 
Νομού Ιωαννίνων». 

• Επειδή οι αιτήσεις επισκευής ή ανακατασκευής για 
χορήγηση δανείου και έκδοση αδείας πρέπει να συνο¬ 
δεύονται από ολοκληρωμένες μελέτες. 

• Επειδή πολλοί σεισμόπληκτου δεν μπόρεσαν να υπο¬ 
βάλλουν αιτήσεις για χρηματοδότηση εγκαίρως. 

• Επειδή σύμφωνα με τηνπαρ. 3της3281/ΤΠ 32/6.8.96 
Κοινής Απόφασης των Υφυπουργών Εθν. Οικονομίας και 
ΠΕ.ΧΩ.Δ.Ε. δίνεται στον Υφυπουργό η δυνατότητα να πα¬ 
ρατείνει την προθεσμία για την υποβολή αιτήσεων για έ¬ 
να εξάμηνο ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων της Επαρχίας 
Κόνιτσας του Νομού Ιωαννίνων, που λήγει στις 19.2,98, 
για ένα εξάμηνο ακόμη δηλαδή μέχρι 19.8.98. 

Απότις διατάξειςτης Απόφασης αυτής δενπροκαλείται 
δαπάνη σε βάρος του Κρατικού Προϋπολογισμού, 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 


Αθήνα, 3 Μαρτίου 1998 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 



Καθορισμός του ύψους των τελών που προβλέπονται 
στο άρθρο 48 του Ν. 2519/97. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1 Τις διατάξεις του άρθρου 11 παρ. 1 περ. Β' του Ν. 
1316/83 (ΦΕΚ 3 τ.Α') όπως αντικαταστάθηκε με το άρθρο 
48 παρ. 1 του Ν. 2519/97 (ΦΕΚ 165 τ,Α'). 

2. Την υπ’ αριθ. 0-805/15η/1.12.97 γνώμη του Δ.Σ./ΕΟΦ 
και 0-895/16/22.12.97 γνώμη Δ.Σ./ΕΟΦ. 

3. Τις διατάξεις του άρθρου 29Α του Ν. 1558/85 (ΦΕΚ 
137 τ.Α') «Κυβέρνηση και Κυβερνητικά Όργανα» όπως 
προστέθηκε με το άρθρο 27 του Ν. 2081 /92 (ΦΕΚ 154τ.Α') 
και το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

4. Την υπ' αριθ. ΔΥ3α/οικ. 878/96 (ΦΕΚ 924/96 τ.Β) 
Κοινή απόφαση του Πρωθυπουργού και Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Εμμανουήλ Σκου- 
λάκη και Θεόδωρο Κοτσώνη». 

5. Τηναρ. 1107147/006/4.10.96 (ΦΕΚ 922/7.10.96 τ.Β') 
«Ανάθεση αρμοδιοτήτων Υπουργού Οικονομικών στον 
Υφυπουργό Οικονομικών Ν. Χριστοδαυλάκη», αποφασί¬ 
ζουμε: 

Α. Καθορίζουμε το ύψος του ειδικού τέλους της παρ. 1 
του αρθ. 48 του Ν. 2519/97 κατά περίπτωση ως εξής: 

1. Για τη χορήγηση άδειας κυκλοφορίας φαρμακευτι¬ 
κών προϊόντων ανθρώπινης ή κτηνιατρικής χρήσης, για 
τις περιπτώσεις στις οποίες απαιτείται υποβολή πλήρους 
φακέλλου, σύμφωνα με τις εκάστοτε ισχύουσες διατά¬ 
ξεις: 2.000.000 δρχ. 

Αυτό καλύπτει την πρώτη φαρμακοτεχνική μορφή και 
περιεκτικότητα. 


Τοτέλος αυτό προσαυξάνεται κατά 500.000 δρχ. για κά¬ 
θε επιπλέον φαρμακοτεχνική μορφή και η περιεκτικότητα 
του ιδίου φαρμάκου που υποβάλλεται ταυτόχρονα με την 
αρχική αίτηση. 

2. Για τη χορήγηση άδειας κυκλοφορίας νέας φαρμα- 
κοτεχνικής μορφής και / ή περιεκτικότητος φαρμακευτι¬ 
κού προϊόντος ανθρώπινης ή κτηνιατρικής χρήσης, το ο¬ 
ποίο έχει ήδη λάβει άδεια για κάποια άλλη φαρμακοτεχνι¬ 
κή μορφή και / ή περιεκτικότητα (επέκταση άδειας 
κυκλοφορίας): 500.000 δρχ. 

Τοτέλος ισχύει για κάθε επιπλέον φαρμακοτεχνική μορ¬ 
φή και / ή περιεκτικότητα για την οποία ζητείται χορήγηση 
άδειας κυκλοφορίας. 

3 Για πι χορήγηση άδειας κυκλοφορίας φαρμακευτι¬ 
κού προϊόντος ανθρώπινης ή κτηνιατρικής χρήση, για πε¬ 
ριπτώσεις για τις οποίες δεν απαιτείται υποβολή πλήρους 
φακέλλου και το οποίο ισχύει για κάθε φαρμακοτεχνική 
μορφή και / ή περιεκτικότητα: 500.000 δρχ. 

4. Για ήσσονος σημασίας τροποποιήσεις αδειών κυκλο¬ 
φορίας φαρμακευτικών προϊόντων ανθρώπινης ή κτηνια¬ 
τρικής χρήσης, το οποίο ισχύει για κάθε μορφή και / ή πε¬ 
ριεκτικότητα 100.000 δρχ., με εξαίρεση τις περιπτώσεις 
με αριθμ. 2,3,5,6,26 και 31 που αναφέρονται κατωτέρω, 
για πς οποίες το τέλος αυτό καθορίζεται στις 50.000 δρχ. 

Το τέλος αυτό εισπράττεται σε περιπτώσεις ήσσονος 
σημασίας τροποποιήσεων, σύμφωνα με την κατάταση 
που ορίζεται κατωτέρω: 

1. Μεταβολή του περιεχομένου της άδειας παραγωγής 

2. Μεταβολή της ονομασίας του φαρμακευτικού προϊό¬ 
ντος (είτετου εμπορικού σήματος, είτε της κοινής ονομα¬ 
σίας) 

3. Μεταβολή του ονόματος και / ή της διεύθυνσης του 
κατόχου της άδειας κυκλοφορίας 

4. Αντικατάσταση ενός εκδόχου από άλλο συγκρίσιμο 
προς αυτό (εξαιρούνταιτα βοηθητικά μέσα των εμβολίων 
και τα έκδοχα βιολογικής προέλευσης) 

5. Κατάργηση μιάς χρωστικής ουσίας ή αντικατάστασή 
της από άλλη 

6. Προσθήκη, κατάργηση ή αντικατάσταση αρωματικής 
ύλης 

7. Μεταβολή του βάρους της επικάλυψης των δισκίων ή 
μεταβολή του βάρους των κελύφων των καψουλών 

8. Μεταβολή της ποιοτικής σύστασης του υλικού άμε¬ 
σης συσκευασίας 

9. Κατάργηση ένδειξης 

10. Κατάργηση οδού χορήγησης 

11. Μεταβολήτου (των) παραγωγού (ών) της δραστικής 
ουσίας 

12. Μικρές μεταβολές στη διαδικασία παραγωγής της 
δραστικής ουσίας 

13. Μεταβολή του μεγέθους παρτίδας της δραστικής 
ουσίας 

14. Μεταβολή των προδιαγραφών της δραστικής ου¬ 
σίας 

15. Μεταβολές στην παραγωγή του φαρμακευτικού 
προϊόντος 

16. Μεταβολή στο μέγεθος της παρτίδας του τελικού 
προϊόντος 

17. Μεταβολή των προδιαγραφών του φαρμακευτικού 
προϊόντος 

18. Σύνθεση ή ανάκτηση εκδοχών εκτός φαρμακοποιίας 
τα οποία έχουν περιγράφει στον αρχικό φάκελο 

19. Μεταβολή των προδιαγραφών των εκδοχών του 

φαρμακευτικού προϊόντος (εξαιρούνται τα βοηθητικά μέ¬ 
σα εμβολίων) 

20. Παράταση του χρόνου ζωής, όπως έχειπροβλεφθεί 
κατά την έκδοση της άδειας κυκλοφορίας 

21. Μεταβολή του χρόνου ζωής μετά το πρώτο άνοιγμα 

22. Μεταβολή του χρόνου ζωής μετά από ανασύσταση 

23. Μεταβολή των συνθηκών αποθήκευσης 

24. Μεταβολή της διαδικασίας ελέγχου της δραστικής 
ουσίας 

25. Μεταβολή των διαδικασιών ελέγχου του φαρμακευ¬ 
τικού προϊόντος 

26. Μεταβολές οι οποίες συμφωνούν με τα συμπληρώ¬ 
ματα της φαρμακοποιίας 

27. Μεταβολή των διαδικασιών ελέγχου των εκδοχών ε¬ 
κτός φαρμοκοποιίας 

28. Μεταβολή της διαδικασίας ελέγχου της άμεσης συ- 
σκευασίας 

29. Μεταβολή της διαδικασίας ελέγχου της συσκευής 
χορήγησης 

30. Μεταβολή του μεγέθους συσκευασίας φαρμακευτι¬ 
κού προϊόντος 

31. Μεταβολή του σχήματος του περιέκτη 

32. Μ εταβολή των εκτυπώσεων ή άλλων διακριτικών ση¬ 
μείων αναγνώρισης (εξαιρούμενων των εγκοπών) στα δι¬ 
σκία ή των εκτυπώσεων στις κάψουλες 

33. Μεταβολή των διαστάσεων των δισκίων, των καψου¬ 
λών, των υποθέσεων ή των πεσσών χωρίς ταυτόχρονη με¬ 
ταβολή της ποσοτικής σύστασης και της μέσης μάζας. 

5. Για μείζονος σημασίας τροποποιήσεις αδειών κυκλο¬ 
φορίας φαρμακευτικών προϊόντων ανθρώπινης ή κτηνια¬ 
τρικής χρήσης και το οποίο ισχύει για κάθε φαρμακευτική 
μορφή και η περιεκτικότητα: 250 .000 δρχ. 

Το τέλος αυτό εισπράττεται για κάθε άλλη τροποποίη¬ 
ση, η οποία δεν αναφέρεται στις περιπτώσεις της παρα¬ 
γράφου 4. 

6. Γ ια ανανέωση άδειας κυκλοφορίας φαρμακευτικού 
προϊόντος ανθρώπινης ή κτηνιατρικής χρήσης, για κάθε 
φαρμακευτική μορφή και /ή περιεκτικότητα: 100.000 δρχ. 

Το τέλος αυτό εισπράττεται για την εξέταση των νέων 
πληροφοριών που υπάρχουν σχετικά με το προϊόν, κατά 
την υποχρεωτική ανά πενταετία ανανέωση της άδειας κυ¬ 
κλοφορίας. 

7. Για τη χορήγηση άδειας κυκλοφορίας συμπληρωμά¬ 
των διατροφής: 500.000 δρχ. 

8. Για την ανανέωση άδειας κυκλοφορίας συμπληρω¬ 
μάτων διατροφής: 100.000 δρχ. 

9. Γ ια την τροποποίηση άδειας κυκλοφορίας συμπλη¬ 
ρωμάτων διατροφής: 100.000 δρχ. 

10 Για τη χορήγηση άδειας κυκλοφορίας τροφίμων ει¬ 
δικής διατροφής: 700.000 δρχ. 

11. Για την ανανέωση άδειας κυκλοφορίας τροφίμων ει¬ 
δικής διατροφής: 100.000 δρχ. 

12. Για τηντροποποίηση άδειας κυκλοφορίας τροφίμων 
ειδικής διατροφής: 100.000 δρχ. 

13. Για τη χορήγηση άδειας κυκλοφορίας απολυμαντι¬ 
κών: 500.000 δρχ. 

14. Για την ανανέωση άδειας κυκλοφορίας απολυμαντι¬ 
κών: 100.000 δρχ. 

15. Για την τροποποίηση άδειας κυκλοφορίας απολυ¬ 
μαντικών: 100.000 δρχ. 

16. Για άδεια παραγωγής φαρμακευτικού προϊόντος ή 
άλλων προϊόντων αρμοδιότητας ΕΟΦ για τα οποία σύμ¬ 
φωνα με τις κείμενες διατάξεις απαιτείται τέτοια άδεια: 
100.000 δρχ. 


17. Για άδεια συσκευασίας φαρμακευτικού προϊόντος ή 
άλλων προϊόντων αρμοδιότητας ΕΟΦ για τα οποία σύμ¬ 
φωνα με τις κείμενες διατάξεις απαιτείται τέτοια άδεια: 
100.000 δρχ. 

18. Για άδεια εισαγωγής και διακίνησης προδρόμων ου¬ 
σιών: 100.000 δρχ. 

19. Για τη χορήγηση πιστοποιητικού πιστοποίησης ή 
συμμόρωσης εργαστηρίων για προϊόντα αρμοδιότητας 
ΕΟΦ: 50.000 δρχ. 

20 Γιατη χορήγηση πιστοποιητικού νόμιμης παρασκευής 
ήκυκλοφορίαςπροϊόντωναρμοδιότητας ΕΟΦ: 10.000 δρχ. 

21. Για τη χορήγηση βεβαίωσης κυκλοφορίας προϊό¬ 
ντων αρμοδιότητας ΕΟΦ: 10.000 δρχ. 

Από την ανωτέρω υποχρέωση εξαιρούνται οι χορηγού¬ 
μενες βεβαιώσεις για εισαγωγή μικροδεμάτων φαρμάκων 
για ατομική χρήση. 

22. Για τη χορήγηση πιστοποιητικού νόμιμης λειτουρ¬ 
γίας εργοστασίου: 50.000 δρχ. 

23. Γ ια τη χορήγηση βεβαίωσης ότι προϊόντα αρμοδιό¬ 
τητας ΕΟΦ έχου άδεια παραγωγής ή συσκευασίας: 
10.000 δρχ. 

24. Για άδεια ανάθεσης σε τρίτους της παραγωγής ή 
του εργαστηριακού ελέγχου προϊόντων αρμοδιότητας 
ΕΟΦ: 50.000 δρχ ανά φαρμακοτεχνική μορφή. 

25. Για άδεια δυνατότητας παρασκευής ή εργαστηρια¬ 
κών ελέγχων προϊόντων αρμοδιότητας ΕΘΟΦ: 10.000 
δρχ. ανά φαρμακοτεχνική μορφή. 

26. Για άδεια διεξαγωγής κλινικών μελετών: 200.000 
δρχ. ανά κέντρο διεξαγωγής κλινικής μελέτης. 

27. Για την τροποποίηση άδειας κλινικών μελετών 
100.000 δρχ. ανά πρωτόκολλο. 

28. Για άδεια παραγωγής προϊόντων για λογαριασμό 
νοσοκομείων ή κλινικών; 10.000 δρχ. 

Β. Καθορίζουμε το ύψος του ειδικού τέλους της παρ. 2 
του αρθ. 48 του Ν. 2519/97 ως εξής: 

Τα παρακάτω τέλη καταβάλλουν όσοι: 

- υποβάλλουν δήλωση ή γνωστοποίηση κυκλοφορίας 
για συμπληρώματα διατροφής ανά είδος προϊόντος: 
150.000 δρχ. 

- ζητούν τροποποιήσεις της δήλωσης ή γνωστοποίησης 
για συμπληρώματα διατροφής: 70.000 δρχ. 

- υποβάλλουν δήλωση ή γνωστοποίηση κυκλοφορίας 
για τρόφιμα ειδικής διατροφής, ανα είδος προϊόντος: 
150.000 δρχ. 

- ζητο ύν τροποποιήσεις της δήλωσης ή γνωστοποίηση ς 
για τρόφιμα ειδικής διατροφής: 70.000 δρχ. 

- υποβάλλουν δήλωση ή γνωστοποίηση για πρόσθετες 
ύλες διατροφήςτων ζώων - προμίγματα, ανά προϊόν κατά 
είδος ζώου - κατηγορία ζώου: 50.000 δρχ. 

Γ. Καθορίζουμε το ύψος του ειδικού τέλους της παρ. 3 
του άρθρ. 48 του Ν. 2519/97 ως εξής: 

Το παρακάτω τέλος καταβάλλουν όσοι υποβάλλονται 
για επανέλεγχο προϊόντων αρμοδιότητας Ε.Ο.Φ., τα ο¬ 
ποία κρίθηκαν «Μη κανονικά»: 200.000 δρχ. 

Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1998 

ΟΙ ΥΟΥΠΟΥΡΙΌ! 

ΟΙΚΟΝΟΜΙΚΟΝ ΥΓΕΙΛΣ ΚΑΙ ΠΡΟΝΟΙΑ! 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188. 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες κηι άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

>» 

3.500 

Μ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

η 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

>? 

Αναπτυξιακών Πράξεων (Τ.Α.Π.Σ.) 

30.000 


1.500 

1» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 


Παράρτημα ( Πίνακες επιτυχόντων διαγωνισμών κ.τλ.) 

5.000 

» 

250 

>< 

Δελτίο Βιομηχανικής Ιδιοκτησίας (Δ.Ε,Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 


Ανωνύμων Εταιρειών & Ε.Π.Ε. 

250.000 


12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 


12.500 »· 


* Οι συνδρομές του εσωτερικοί) προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποοό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό, 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικά διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























